CELEX: 62012TN0070
Language: mt
Date: 2012-02-17 00:00:00
Title: Kawża T-70/12: Rikors ippreżentat fis- 17 ta’ Frar 2012 — Divandari vs Il-Kunsill

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/27
            
         Rikors ippreżentat fis-17 ta’ Frar 2012 — Divandari vs Il-Kunsill
   (Kawża T-70/12)
   2012/C 109/56
   Lingwa tal-kawża: l-Ingliż
   
      Partijiet
   
   
      Rikorrent: Ali Divandari (Tehran, Iran) (rappreżentanti: S. Zaiwalla, P. Reddy u F. Zaiwalla, Solicitors, M. Brindle, QC (Queen’s Counsel), u R. Blakeley, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tannulla d-Deċiżjoni tal-Kunsill 2011/783/PESK (1) u r-Regolament ta’ Implimentazzjoni tal-Kunsill (UE) Nru 1245/2011 (2), sa fejn dawn l-atti japplikaw għalih;
            
         
               —
            
            
               tiddikjara li l-Artikoli 19(1)(b) u 20(1)(b) tad-Deċiżjoni tal-Kunsill 2010/413/PESK (3) kif ukoll l-Artikolu 16(2) tar-Regolament tal-Kunsill (UE) Nru 961/2010 (4) ma japplikawx għalih;
            
         
               —
            
            
               tordna li t-tieni subparagrafu tal-Artikolu 60 tal-Istatut tal-Qorti tal-Ġustizzja tal-Unjoni Ewropea ma japplikax għall-annullament tal-atti li jinkludu lir-rikorrent u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka sitt motivi.
   
               (1)
            
            
               Fil-kuntest tal-ewwel motiv tiegħu, ir-rikorrent isostni li, b’mod kuntrarju għal dak li jsostni l-konvenut, huwa ma huwiex il-president tal-Bank Mellat.
            
         
               (2)
            
            
               Fil-kuntest tat-tieni motiv tiegħu, ir-rikorrent isostni li l-kriterji sostantivi fir-rigward tal-inklużjoni stabbiliti mid-Deċiżjoni 2010/413/PESK u mir-Regolament Nru 961/2010 ma humiex sodisfatti fir-rigward tiegħu u/jew li l-konvenut wettaq żball manifest ta’ evalwazzjoni fid-determinazzjoni jekk dawn il-kriterji kinux sodisfatti waqt l-evalwazzjoni mill-ġdid tal-inklużjoni tiegħu.
            
         
               (3)
            
            
               Fil-kuntest tat-tielet motiv tiegħu, ir-rikorrent isostni li l-kriterji sostantivi ma humiex sodisfatti f’dak li jirrigwarda l-inklużjoni tal-Bank Mellat u/jew li l-konvenut wettaq żball manifest ta’ evalwazzjoni fid-determinazzjoni jekk dawn il-kriterji kinux sodisfatti waqt l-evalwazzjoni mill-ġdid tal-inklużjoni tar-rikorrent.
            
         
               (4)
            
            
               Fil-kuntest tar-raba’ motiv tiegħu, ir-rikorrent isostni li l-inklużjoni fit-tul tiegħu tikser id-drittijiet ta’ proprjetà tiegħu kif ukoll il-prinċipju ta’ proporzjonalità.
            
         
               (5)
            
            
               Fil-kuntest tal-ħames motiv tiegħu, ir-rikorrent isostni li biż-żamma tal-inklużjoni tiegħu, il-konvenut kiser diversi forom sostantivi, fosthom (i) l-obbligu li jipprovdi motivazzjoni suffiċjenti u (ii) l-osservanza tad-drittijiet tad-difiża u d-dritt għal protezzjoni ġudizzjarja effettiva.
            
         
               (6)
            
            
               Fil-kuntest tas-sitt motiv tiegħu, ir-rikorrent isostni li l-Qorti Ġenerali għandha tilqa’ r-rikors tiegħu fil-każ fejn din tilqa’ r-rikors ippreżentat minnhu fil-Kawża T-497/10, Divandari Bank vs Il-Kunsill, jew dak ippreżentat mill-Bank Mellat fil-Kawża T-496/10, Bank Mellat vs Il-Kunsill.
            
         
      (1)  Deċiżjoni tal-Kunsill 2011/783/PESK, tal-1 ta’ Diċembru 2011, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 319, p. 71)
   
      (2)  Regolament ta’ Implimentazzjoni tal-Kunsill (UE) Nru 1245/2011, tal-1 ta’ Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran (ĠU L 319, p. 11)
   
      (3)  Deċiżjoni tal-Kunsill, tas-26 ta’ Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU L 195, p. 39).
   
      (4)  Regolament tal-Kunsill (UE) Nru 961/2010, tal-25 ta’ Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007 (ĠU L 281, p. 1).